রুশ সশস্ত্রবাহিনীর জেনারেল স্টাফের বিবরণ অনুযায়ী, প্রথম চেচেন যুদ্ধে ৩,৮২৬ জন রুশ সৈন্য নিহত, ১৭,৮৯২ জন সৈন্য আহত এবং ১,৯০৬ জন সৈন্য নিখোঁজ হয়। রাশিয়ার সামরিক পত্রিকা এনভিও-এর মতে, ২০০৫ সাল পর্যন্ত চেচনিয়ায় কমপক্ষে ৫,৩৬২ জন রুশ সৈন্য নিহত, ৫২,০০০ সৈন্য আহত এবং প্রায় ৩,০০০ সৈন্য নিখোঁজ হয়। রাশিয়ার সৈন্যদের মায়েদের কমিটির হিসেব অনুযায়ী, আহত সৈন্য এবং নিহত সৈন্যদের পরিবার-পরিজনের তথ্যানুযায়ী চুক্তিবদ্ধ সৈন্য এবং স্পেৎসনাজ সৈন্য বাদে প্রায় ১৪,০০০ নিয়মিত সৈন্য এই যুদ্ধে নিহত হয়। "মেমোরিয়াল" মানবাধিকার সংগঠনটির তৈরি করা এই যুদ্ধে নিহত সৈন্যদের তালিকায় ৪,৩৯৩টি নাম রয়েছে। ২০০৯ সালে রুশ সরকারের প্রদত্ত তথ্যানুযায়ী, চেচনিয়ায় দুই যুদ্ধে নিখোঁজ মোট সৈন্যের সংখ্যা ৭০০, এবং আরো প্রায় ৪০০ নিখোঁজ সৈন্যের সন্ধান পাওয়া গেছে।

এই যুদ্ধে প্রায় ১,০০,০০০ বা তারও বেশি চেচেন নিহত হয় বলে জানা যায়, যাদের অধিকাংশই ছিল বেসামরিক নাগরিক। যুদ্ধে নিখোঁজ হওয়া চেচেনদের সংখ্যা ৫০,০০০ থেকে ১,০০,০০০-এর মধ্যে বলে ধারণা করা হয়। রুশ স্বরাষ্ট্রমন্ত্রী আনাতোলি কুলিকভ দাবি করেন যে, ২০ হাজারেরও কম বেসামরিক মানুষ নিহত হয়েছে। সের্গেই কোভালিয়ভের হিসাব অনুসারে, ৫০,০০০-এরও বেশি বেসামরিক জনসাধারণ নিহত হয়। আলেকসান্দার লেবেদের প্রদত্ত তথ্যমতে, ৮০,০০০ থেকে ১,০০,০০০ চেচেন নিহত এবং ২,৪০,০০০ আহত হয়। চেচেন কর্তৃপক্ষের মতে, প্রায় ১,০০,০০০ চেচেন নিহত হয়। সের্গেই গভোরুখিনের মতে, চেচনিয়ার যুদ্ধ চলাকালে, বিশেষত গ্রোজনির ওপর বোমাবর্ষণের সময় প্রায় ৩৫,০০০ জাতিগত বেসামরিক রুশ নিহত হয়।

ফলাফল
ক্ষয়ক্ষতি
যুদ্ধবন্দি এবং নিখোঁজ ব্যক্তিবর্গ
পটভূমি